

3
ועדת הכספים
27.5.2003

[bookmark: _GoBack]פרוטוקולים/כספים/6491
	ירושלים, כ"ז באייר, תשס"ג
29 במאי, 2003

הכנסת השש-עשרה									נוסח לא מתוקן
מושב ראשון





פרוטוקול מס'
מישיבת ועדת הכספים
יום שלישי, כ"ה באייר התשס"ג (27 במאי 2003), שעה 16:40


סדר היום: 	שינויים בתקציב לשנת 2003.  



נכחו:

חברי הוועדה:	אברהם הירשזון – היו"ר
	מיכאל נודלמן
	ניסן סלומינסקי


מוזמנים:	אמיר אסרף	- משרד האוצר
	ערן פולק	-   "           "



יועצת כלכלית:	סמדר אלחנני

מנהל הוועדה:	טמיר כהן

קצרנית:	אביגיל זכאי


שינויים בתקציב לשנת 2003

היו"ר אברהם הירשזון:

	רבותי, אני פותח את הישיבה.  אנחנו דנים בשינויים בתקציב.

	פנייה מס' 173.  בבקשה, מר אסרף.

אמיר אסרף:

	הבקשה כאן היא להחזיר 7,800,000 שקל מקרן ההלוואות למפעלים במצוקה לתקציב המיחשוב של משרד התעשייה והמסחר.  זאת קרן שהוקמה עם סך של 200 מיליון שקל והיא מסייעת למפעלים שנקלעו לקשיים.  ההרשאה היתה קיימת בתקציב אבל לא היה מזומן.  הואיל והעברנו עודפים, רק כעת ניתן לשלם.  בחמישה חודשים היה צריך לגייס הלוואה מתקציב המיחשוב ועכשיו מחזירים לו תקציב.

		העברת 3,809,000 שקל בהרשאה הועברה להצטיידות במעבר לבניין הגנרי.  בסעיף 76 יש להם הרשאה על סכום מסוים ומוסיפים עכשיו הרשאה כי בלי הרשאה אי-אפשר לעבוד.  המזומן קיים ואנחנו נאלצים לתת הרשאה עכשיו.

היו"ר אברהם הירשזון:

	אנחנו מאשרים את פנייה מס' 173.

	אנחנו עוברים לפנייה מס' 168.  בבקשה, מר פולק.

ערן פולק:

	מדובר על שינוי פנימי בתקציב משרד הפנים למענקי האיזון לרשויות מקומיות.  אין פה תוספת או הוצאה של כסף.

מיכאל נודלמן:

	 זה במקום הסגנים?

ערן פולק:

	זה לא שייך.

מיכאל נודלמן:

	זה שייך, הכול כסף.  אם אין סגנים אני נגד.

היו"ר אברהם הירשזון:

	תן לו להסביר.

ערן פולק:

	במסגרת הקיצוץ שנעשה בתכנית הכלכלית קוצץ תקציב המענקים של משרד הפנים לרשויות המקומיות.  הם מעוניינים לשנות מהקיצוץ שנעשה.  הייתי צריך להסביר בבוקר שמשרד הפנים עדיין לא נתן את ההקצאה המחודשת לאחר הקיצוץ לרשויות.  בפועל הקיצוץ עוד לא התרחש.

ניסן סלומינסקי:

	 אתמול הרשויות קיבלו את המסגרת התקציבית.  השאלה היא אם זה לפני הקיצוץ.

ערן פולק:

	אני לא יודע מה הם קיבלו אתמול.  היום עדיין לא הובאה ההקצאה המפורשת הסופית.  מדובר שם על שינוי שיטת ההקצאה לפי משרד גדיש שעדיין לא גמרו לבנות אותו במשרד הפנים.  אני לא יודע מה הם העבירו.  במסגרת השינוי הזה מעוניינים להעביר ממענק האיזון הכללי למענקים מיוחדים שהולכים להתיישבות צעירה בבקעת הירדן וברמת הגולן.  אלה תקנות ספציפיות עם שם של האזור.

היו"ר אברהם הירשזון:

	מישהו מתנגד?

הצבעה
פנייה מס' 168 אושרה.

היו"ר אברהם הירשזון:

	הפנייה אושרה.

טמיר כהן:

	יש כאן בקשה של חרות התנועה הלאומית  להארכת מועדים למסירת החשבונות השוטפים שלהם למבקר המדינה.

היו"ר אברהם הירשזון:

	מדובר על קליינר. המבקר אליעזר גולדברג מבקש מאתנו להאריך את המועדים, זה לא ז'בוטינסקי.  אנחנו מאשרים את הארכת המועדים.

	תודה רבה.  הישיבה נעולה.

הישיבה ננעלה בשעה 16:45








